આમંત્રણને માન આપીને એક દિ’ શિવ-પાર્વતી વૈકુંઠ ગયાં. વૈકુંઠની અપ્રતિમ ઇમારતો, મહાલયો અને બાગ-બગીચા જોઇને પાર્વતી તો આભા જ બની ગયાં. એણે શિવજી પાસે હઠ લીધી કે, પોતાને રહેવા માટે પણ આવો જ એક પ્રાસાદ હોય? ક્યાં સુધી મારે સુસવતી ટાઢમાં ગળ્યાં કરવાનું? શિવજીએ સોનાનો ત્રિલોકમાં દીઠો ના હોય એવો મહેલ બનાવવાનું વિચાર્યું અને તેનું કામ સોંપ્યુ કુબેરને. સોનાનો અદ્ભુત મહાલય બન્યો. શું એની અલૌકિકતા!